**Príloha č. 4**

**I.**

**Rámcová zmluva MAGTSXXXXXXX**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

ako výsledok použitia postupu podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“) na predmet zákazky „Servis, oprava a údržba vozidiel“, ktorá bola zverejnená v Úradnom vestníku Európskej únie zn. 2023/S 052-152999 a vo Vestníku verejného obstarávania č. XX/202X zo dňa dd.mm.2023 pod zn. XXXX-MSS. (ďalej len „zmluva“)

**II.**

**Zmluvné strany**

**Objednávateľ:** Hlavné mesto Slovenskej republiky Bratislava

Adresa: Primaciálne nám. 1, 814 99 Bratislava

Zastúpený: Ing. Tatiana Kratochvílová, 1. námestníčka primátora na základe Podpisového poriadku účinného ku dňu podpisu tejto zmluvy

IČO: 00603481

DIČ: 2020372596

(ďalej len „objednávateľ“)

**Poskytovateľ:**

Obchodné meno, adresa sídla, zápis v obchodnom registri, vložka, oddiel

Štatutárny zástupca

Bankové spojenie

IBAN

SWIFT (BIC)

IČO

DIČ

IČ DPH

(ďalej len „poskytovateľ“)

Pre účely tejto zmluvy sa objednávateľ a poskytovateľ označujú ako zmluvné strany (ďalej len „zmluvné strany“).

**III.**

**Všeobecné ustanovenia**

1. Na účely tejto zmluvy sa **servisom a opravami** vozidiel Objednávateľa rozumejú – mechanické, autoklampiarske, autolakovnícke a autoelektrikárske práce, pravidelný olejový servis a servisné prehliadky (záručné a pozáručné), malé, stredné a veľké opravy, opravy po dopravných nehodách a škodových udalostiach, umývanie, čistenie a ošetrovanie karosérií, motorov a interiérov vozidiel, likvidácia kvapalín, mazív, pneumatík, neupotrebiteľných dielov a častí po oprave a iného odpadu vzniknutého opravou vozidiel, označovanie vozidiel znakmi a nápismi, technická kontrola a emisná kontrola, na vyžiadanie poskytovanie náhradných vozidiel v rámci poistných udalostí (okrem vozidiel s právom prednostnej jazdy) počas celého zmluvného obdobia vykonané poskytovateľom pre objednávateľa v zmysle rozsahu a požiadaviek uvedených v Opise predmetu zákazky, ktorý tvorí neoddeliteľnú prílohu č.1 tejto zmluvy (ďalej len „**Príloha č.1**“).
2. Na účely tejto zmluvy sa **odťahom nepojazdných** vozidiel rozumie – pristavenie odťahovacieho vozidla, manipulácia s vozidlom pri naložení a vyložení, prevoz do servisných priestorov poskytovateľa v rámci Bratislavy (celých 24 hodín, vrátane víkendov a sviatkov počas celého roka), ktorý vykoná poskytovateľ pre objednávateľa. Poskytovateľ zabezpečí odťah vozidla podľa požiadavky objednávateľa na miesto, ktoré určí objednávateľ.
3. Na účely tejto zmluvy sa **prevozom pojazdných vozidiel** rozumie - prevoz pojazdného vozidla do servisných priestorov poskytovateľa aj / alebo zo servisných priestorov poskytovateľa (počas pracovných dní), pričom miesto vyzdvihnutia vozidla / miesto návratu vozidla je podľa požiadavky objednávateľa v rámci 20 km okruhu od sídla objednávateľa.
4. Na účely tejto zmluvy sa **prevozom osoby objednávateľa** rozumie - prevoz osoby objednávateľa zo servisných priestorov poskytovateľa alebo do servisných priestorov poskytovateľa, pričom miesto návratu alebo vyzdvihnutia osoby objednávateľa je podľa požiadavky objednávateľa v rámci 20 km okruhu od sídla objednávateľa.
5. Na účely tejto zmluvy sa **poskytovaním náhradných vozidiel** rozumie - bezodplatne poskytnutá služba náhradných vozidiel v rámci opráv týkajúcich sa poistných udalostí (okrem vozidiel s právom prednostnej jazdy). Objednávateľ musí mať k dispozícií min. 5 ks vozidiel, pričom povolený denný limit nájazdu pre objednávateľa je 150km / vozidlo. Pohonné látky pre jazdu náhradným vozidlom budú v plnej výške hradené objednávateľom.
6. Na účely tejto zmluvy sa **komplexným výkonom obhliadky poškodeného vozidla** v rámci poistnej udalosti rozumie - služby s komplexným vybavením prehliadky (obhliadky) vozidla v rámci poistnej udalosti pre vybrané poisťovne, plnenie poistných udalostí na základe obhliadky a prostredníctvom kalkulácie poisťovne formou krycieho listu vystaveného poisťovňou, v ktorých má verejný obstarávateľ uzatvorené poistenie v zmysle požiadaviek uvedených v prílohe č.1 tejto zmluvy.
7. Na účely tejto zmluvy sa **miestom poskytnutia služby** rozumejú – servisné priestory poskytovateľa . V prípade odťahu nepojazdného vozidla, prevozu pojazdného vozidla je poskytovateľ povinný prevziať vozidlo na opravu aj na inom mieste ako v servisných priestoroch poskytovateľa.
8. Na účely tejto zmluvy sa **zápisom a vedením evidencie o motorových vozidlách** rozumie zápis a evidencia v Elektronickej servisnej knihe vozidla a vo webovej aplikácií (portál - elektronický prístup na centrálne miesto) s rozšírenou funkciou zasielania notifikácií úkonov 24 hodín pred plánovaným úkonom vo forme e-mailovej, SMS notifikácie vybraným zamestnancov objednávateľa. Minimálna týždenná dostupnosť uvedených služieb je 5 pracovných dní, 8 hodín denne, v čase od 08:00 do 16:00 presne v rozsahu, kvalite a funkcionalite vyplývajúcej v požiadaviek uvedených v  prílohe č.1 tejto zmluvy.

**IV.**

**Predmet zmluvy**

1. Predmetom tejto zmluvy je rámcová úprava vzájomných vzťahov medzi objednávateľom a poskytovateľom po dobu právnej záväznosti tejto zmluvy pri poskytovaní služieb uvedených v článku III. a IV. tejto zmluvy.
2. Poskytovateľ sa zaväzuje po dobu právnej záväznosti tejto zmluvy poskytovať objednávateľovi (i) komplexné služby servisu, opravy a údržby vozidiel podľa ods. 1 tohto článku, Prílohy č. 1 a (ii) opisu uvedeného v zozname položiek uvedených v Cenovej ponuke pre Servis, opravy a údržbu vozidiel, ktorý tvorí neoddeliteľnú prílohu č.2 k tejto dohode (ďalej len „Príloha č.2“) (ďalej spoločne bod (i) a (ii) ako „služby“ alebo „predmet zmluvy“).
3. Zoznam vozidiel, ktorých sa týka poskytovanie služieb v čase účinnosti dohody v súlade s ods. 1 a ods. 2 tohto článku zmluvy je súčasťou prílohy č.1. Počet a typ vozidiel sa v priebehu zmluvného vzťahu môže meniť.
4. Objednávateľ sa zaväzuje zaplatiť poskytovateľovi za riadne a včas poskytnuté služby dohodnutú cenu v zmysle a za podmienok uvedených v tejto zmluve.
5. Poskytovateľ sa na základe tejto zmluvy zaväzuje pre objednávateľa vykonávať servis, opravy, odťah nepojazných vozidiel, prevoz pojazdných vozidiel, prevoz osôb objednávateľa, sezónne uskladnenie a ošetrenie pneumatík, parkovanie vozidla v stráženom objekte, zabezpečenie výkonu technickej alebo emisnej kontroly. Poskytovateľ sa súčasne zaväzuje, že na vykonávanie servisných prác zabezpečí aj dodávku k tomu potrebného spotrebného materiálu a náhradných dielov.
6. Poskytovateľ sa zaväzuje k sezónnemu uskladneniu a ošetreniu pneumatík a kompletných kolies v jeho servisných priestoroch. Pneumatiky a kompletné kolesá budú uskladnené v uzavretých a chránených priestoroch v regáloch a stojanoch podľa požiadaviek na uskladňovanie pneumatík a kompletných kolies. Cena za uskladnenie a ošetrenie sezónnych pneumatík a kompletných kolies v servisných priestoroch poskytovateľa je vrátane použitého čistiaceho a konzervačného materiálu.
7. Poskytovateľ sa ďalej zaväzuje, že zabezpečí parkovanie nepojazdných vozidiel objednávateľa v stráženom objekte poskytovateľa do času ich predaja alebo odhlásenia z evidencie Policajného zboru zo strany objednávateľa.
8. Poskytovateľ sa zaväzuje poskytnúť základný servis, ktorý zahŕňa najmä – výmena olejov, kvapalín, náplní, filtrov, stieračov, žiaroviek, sviečok, akumulátora, pneumatík, oprava defektu, nastavenie svetiel, geometria, výmena brzdových segmenov, čistenie interiéru, umytie vozidla, vykonanie technickej a emisnej kontroly, pričom maximálna doba trvania (realizácie) je do 4 hod. od prevzatia vozidla na servisný úkon prijímacím technikom v rámci pracovných dní.
9. Poskytovateľ sa zaväzuje vykonať malé opravy, ktoré zahŕňajú najmä – bežné opravy, výmena čapov, kĺbov, tlmičov, ložísk, remeňov, pričom maximálna doba trvania (realizácie) je do 8 hod. od prevzatia vozidla na servisný úkon prijímacím technikom v rámci pracovných dní.
10. Poskytovateľ sa zaväzuje vykonať stredné opravy, ktoré zahŕňajú najmä – výmena častí agregátov, opravy motorov a prevodoviek, výmena výfuku, dverí, blatníkov, drobné lakovnícke práce, pričom maximálna doba trvania (realizácie) je do 24 hod. od prevzatia vozidla na servisný úkon prijímacím technikom v rámci pracovných dní.
11. Poskytovateľ sa zaväzuje vykonať veľké opravy – opravy po dopravných nehodách a poistných udalostiach vyžadujúce odstrojenie vozidla, pričom maximálna doba trva (realizácie) je do 160 hod. prevzatia vozidla na servisný úkon prijímacím technikom v rámci pracovných dní.
12. Poskytovateľ sa zaväzuje, že počet hodín pre jednotlivé opravy (úkony) neprekročí dĺžku pracovného času (počet normohodín), ktorý je stanovený výrobcom vozidla pre jednotlivé typy vozidiel.
13. Poskytovateľ je povinný na vyžiadanie predložiť objednávateľovi k nahliadnutiu (aj opakovane) zoznam úkonov s počtom hodín pre jednotlivé úkony stanovený výrobcom vozidla pre jednotlivé typy vozidiel. V prípade ak uvedené počty hodín na jednotlivé úkony stanovené výrobcom presahujú maximálnú dobu realizácie stanovenú objednávateľom v bodoch 8 – 11. tohto článku, je poskytovateľ oprávnený postupovať podľa doby trvania (realizácie) úkonov stanovených výrobcom vozidiel.
14. Poskytovateľ sa zaväzuje, že maximálne doby trvania (realizácie) jednotlivých opráv uvedených v ods. 4. – 7. tohto článku začínajú plynúť dňom nasledujúcím po prevoze (odťahu) auta do servisných priestorov poskytovateľa.
15. Poskytovateľ sa zaväzuje zabezpečiť prevoz pojadných áut počas pracovných dní počas celej dĺžky zmluvného vzťahu. V prípade nahlásenia požiadavky na prevoz pojazdného vozidla do 15:00 hod. je poskytovateľ povinný zabezpečiť jeho prevoz v ešte príslušný pracovný deň. V prípade nahlásenia požiadavky na prevoz pojazdného vozidla po 15:00 hod. príslušného pracovného dňa, bude prevoz uskutočnený nasledujúci pracovný pracovný deň.
16. Poskytovateľ sa zaväzuje poskytnúť objednávateľovi služby náhradného vozidla maximálne do 30 minút od momentu odovzdania vozidla do servisných priestorov poskytovateľa
17. Poskytovateľ sa zaväzuje sezónne náležite uskladniť a ošetriť pneumatiky a kompletné kolesá - počas letnej a zimnej prevádzky.
18. Poskytovateľ sa zaväzuje vykonať odťah nepojazdných vozidiel v rámci Bratislavy do 1 hod. od oznámenia (oznámenie môže byť vykonané rôznym spôsobom: písomne, elektronicky).
19. Poskytovateľ sa zaväzuje objednávateľovi zabezpečiť v rámci služieb servisu a opravy vozidiel elektronický prístup na centrálne miesto – webovú aplikáciu (portál), pričom zabezpečenie funkčnosti, synchronizácie a prístupu užívateľov objednávateľa do webového portálu sa poskytovateľ zaväzuje zabezpečiť najneskôr do 30 dní od účinnosti zmluvného vzťahu.

**V.**

**Doba plnenia predmetu zmluvy**

1. Zmluva sa uzatvára na dobu určitú, a to na 36 mesiacov odo dňa nadobudnutia jej účinnosti alebo do vyčerpania finančného limitu *520 000 (slovom: päťstodvadsaťtisíc) EUR bez DPH*, podľa toho, ktorá skutočnosť nastane skôr.

**VI.**

**Zmluvná cena a platobné podmienky**

1. Jednotkové ceny uvedené v tabuľke Návrh plnenie kritérií sú stanovené v zmysle zákona č. 18/1996 Z.z. o cenách v znení neskorších predpisov.
2. Výsledné jednotkové ceny úspešného uchádzača uvedené v prílohe č.2 (*Cenová ponuka)* zahŕňajú všetky náklady súvisiace s predmetom plnenia zmluvy počas celej doby, pričom platí, že akákoľvek zmena a doplnenie tejto zmluvy musí byť v súlade s ustanovením § 18 zákona o verejnom obstarávaní, avšak maximálna cena predmetu zmluvy uvedená v čl. V. nesmie byť prekročená.

3. Faktúry za poistné udalosti budú hradené v zmysle krycích listov, ktoré si poskytovateľ uplatnené u príslušnej zmluvnej poisťovne na základe kalkulácie opravy príslušnej poisťovne s uvedením čísla poistnej udalosti. Objednávateľ uhradí poskytovateľovi iba výšku spoluúčasti podľa poistnej zmluvy objednávateľa.

4. Všetky vykonané a odovzdané služby budú fakturované, pričom na každé vozidlo a opravu bude vystavená samostatná faktúra. Poskytovateľ predloží objednávateľovi súpis vykonaných služieb a dodávok (zákazkový list) a po odsúhlasení služieb a dodávok objednávateľom faktúru, ktorej neoddeliteľnou súčasťou bude odsúhlasený zákazkový list podpísaný prijímacím technikom a objednávateľom. Zákazkový list bude samostatný pre jednotlivé vozidlá, ako i opravy. Ceny budú platné počas trvania platnosti zmluvy, menené môžu byť len na základe legislatívnych zmien DPH.

5. Fakturácia bude samostatne pre organizačné zložky objednávateľa, ktoré budú rozlíšené podľa evidenčných čísel vozidiel uvedených v prílohe č. 1 tejto zmluvy:

a) Hlavné mesto SR Bratislava – Mestská polícia

IBAN: SK 1375 000 0000 000 25828293/7500

IČO : 00603481

DIČ : 2020372596

b) Hlavné mesto SR Bratislava – Mestská polícia Prevádzka Gunduličova 10

IBAN: SK 1775 000 0000 000 25825893/7500

IČO : 00603481

DIČ: 2020372596

c) Hlavné mesto SR Bratislava – Magistrát

IBAN: SK 3775 000 0000 000 25829413/7500

IČO: 00603481

DIČ: 2020372596

6. Poskytovateľ bude viesť evidenciu vykonaných opráv a dodávok samostatne podľa jednotlivých evidenčných čísiel vozidiel.

7. Faktúra bude obsahovať:

a) označenie „faktúra, daňový a účtovný doklad“ a jeho číslo,

b) názov a adresu sídla objednávateľa a poskytovateľa, adresu, na ktorú má byť faktúra zaslaná,

c) popis vykonaných prác a dodávok,

d) označenie banky a číslo účtu, na ktorý sa má úhrada zrealizovať,

e) deň vystavenia a odoslania faktúry a lehotu jej splatnosti, dátum vzniku daňovej povinnosti,

f) výšku fakturovanej čiastky bez DPH, DPH a celkovú sumu v eurách,

g) objednávateľom potvrdený súpis vykonaných prác a dodávok (zákazkový list),

h) pečiatku a podpis poskytovateľa.

8. V  prípade, že faktúra nebude obsahovať náležitosti uvedené v odseku 5) a 7) tohto článku, objednávateľ vráti faktúru poskytovateľovi na prepracovanie s tým, že nová lehota jej splatnosti začne plynúť dňom doručenia opravenej faktúry.

1. Faktúra za opravu bude splatná do 14 dní odo dňa doručenia faktúry do sídla objednávateľa. Faktúra za opravu vozidla pri poistnej udalosti bude splatná do 30 dní odo dňa doručenia faktúry do sídla objednávateľa. V oboch uvedených prípadoch platí, že odmena sa považuje za uhradenú dňom odpísania finančných prostriedkov z bankového účtu objednávateľa v prospech poskytovateľa.
2. Za správny obsah náležitostí a vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá poskytovateľ v plnom rozsahu.

**VII.**

**Práva a povinnosti zmluvných strán**

1. Poskytovateľ je povinný zabezpečiť opravy a údržbu vozidiel objednávateľa počas všetkých pracovných dní v kalendárnom roku i v dovolenkovom období a odťah vozidiel počas celého roka (24 hodín denne, vrátane dní pracovného pokoja). Počet a typ vozidiel sa môže v priebehu zmluvného obdobia meniť a zoznam vozidiel, ktorý je súčasťou prílohy č.1, bude objednávateľ aktualizovať priebežne pri každej zmene a bude tvoriť neoddeliteľnú prílohu zmluvy. Každá aktualizovaná zmena Zoznamu vozidiel bude súčasťou zmluvy a adekvátne označená ako časť 1A, časť 1B, časť 1C, aktuálne podľa potreby objednávateľa.
2. Poskytovateľ je povinný pri prevzatí vozidla do opravy skontrolovať stav vozidla, identifikovať jeho závady a navrhnúť spôsob ich odstránenia. Závady, spôsob odstránenia závad vrátane odplaty budú prekonzultované a schválené zástupcom objednávateľa, o čom poskytovateľ spíše so zástupcom objednávateľa zákazkový list s požadovaným rozsahom opráv a predbežnou cenou. Objednávateľ si vozidlo prevezme na základe ukončeného zákazkového listu, na ktorom potvrdí jeho prevzatie. Na zákazkovom liste bude vyznačené, aké opravy sa na vozidle vykonávali a aký materiál bol použitý. Poskytovateľ je povinný používať pri oprave vozidiel originálne náhradné diely, ktorých cena musí byť obvyklá na trhu.. Cena náhradných dielov bude hradená zo zmluvného rámca uvedeného v čl. V tejto zmluvy. Poskytovateľ na vlastné náklady likviduje staré kvapaliny a mazivá, pneumatiky, neupotrebiteľné diely a časti po oprave a iný odpad vzniknutý opravou vozidiel počas celého zmluvného obdobia, ak objednávateľ nerozhodne inak.
3. Poskytovateľ je povinný viesť po celú dobu platnosti tejto zmluvy evidenciu motorových vozidiel podľa evidenčných čísel vozidiel v zmysle čl. III. ods.8 tejto Zmluvy.
4. Evidencia podľa ods. 3 tohto článku zmluvy bude vedená v elektronickej podobe a jedno vyhotovenie v papierovej forme obsahujúce export spracovaných dát a údajov z webovej aplikácie (portálu) bude uložené v archíve poskytovateľa.
5. Poskytovateľ predloží objednávateľovi po vykonaní opráv na odsúhlasenie súpis opráv pre jednotlivé vozidlá, ktorý musí obsahovať rozsah skutočne vykonaných služieb. Objednávateľ podpisom potvrdí jeho správnosť. Potvrdený zákazkový list bude podkladom pre fakturáciu.
6. Poskytovateľ zodpovedá za kvalitu vykonaných opráv. Kvalita vykonaných opráv sa posudzuje podľa príslušných technických noriem, technologických postupov a kvalitatívnych ukazovateľov.
7. Poskytovateľ je povinný oznámiť objednávateľovi ukončenie opráv, v prípade dohody časti opráv a ich pripravenosť na odovzdanie a prevzatie tak, aby v dobe prevzatia kvalita vykonanej opravy zodpovedala tejto zmluve.
8. Ak poskytovateľ oznámi objednávateľovi, že opravy sú ukončené a pripravené k odovzdaniu a pri preberaní sa zistí, že nie sú podľa podmienok tejto zmluvy ukončené alebo pripravené k odovzdaniu, objednávateľ si vyhradzuje právo žiadať od poskytovateľa zmluvnú pokutu vo výške 33,- eur (slovom: tridsaťtri eur) za každý deň omeškania.
9. Poskytovateľ je povinný pri preberacom konaní objednávateľovi vysvetliť, čo na vozidle bolo opravované, aké originálne náhradné diely a príslušenstvo sa použilo a položkovite vysvetliť faktúru.
10. Poskytovateľ je povinný v dohodnutom termíne odstrániť poruchy a nedostatky aj keď tvrdí, že za ne nezodpovedá (napr. vinou subdodávateľa a pod.). Poskytovateľ uvádza vo vzťahu k subdodávateľom tejto zmluvy údaje o všetkých známych subdodávateľoch uvedených v prílohe č.3 (*Údaje o všetkých známych subdodávateľoch na predmet zmluvy)* a údaje o osobe oprávnenej konať za subdodávateľa v súlade s ustanovením § 41 zákona o verejnom obstarávaní.

Podľa ustanovenia § 41 ods. 4 zákona o verejnom obstarávaní určuje poskytovateľovi povinnosť oznámiť akúkoľvek zmenu údajov o subdodávateľovi a pravidlá zmeny subdodávateľa a povinnosť oznamu zmeny nasledovne:

* 1. Poskytovateľ je povinný objednávateľovi písomne oznámiť akúkoľvek zmenu údajov o subdodávateľovi, ako aj zmenu subdodávateľa do 5 pracovných dní pred jej uskutočnením. Poskytovateľ je povinný objednávateľovi písomne oznámiť aj údaje o navrhovanom novom subdodávateľovi (vrátane informácie o jeho zástupcovi) a súvisiace informácie o predmete plnenia navrhovaného subdodávateľa tak, ako sú požadované v Prílohe 3 tejto zmluvy.
  2. Zmenou subdodávateľa nie je dotknutá zodpovednosť úspešného uchádzača za plnenie zmluvy.
  3. V prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného verejným obstarávateľom   
     v týchto súťažných podkladoch, je úspešný uchádzač povinný, súčasne s písomným oznámením o jeho zmene, predložiť dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ.
  4. Ustanovenia odseku 1.1 až 1.4 tohto článku zmluvy platia aj v prípade, ak v čase uzavretia tejto zmluvy Poskytovateľ v Prílohe 3 neuviedol žiadneho subdodávateľa.

1. Dĺžka opravy je stanovená v čl. IV. tejto zmluvy. Pri mimoriadne náročných alebo špeciálnych opravách sa lehota stanoví dohodou prijímacieho technika s odovzdávajúcim pracovníkom objednávateľa. V uvedených prípadoch dĺžka opravy nikdy nesmie prekročiť lehotu 30 dní. V prípade prekročenia lehoty prislúcha objednávateľovi zľava podľa vyhlášky č. 18/1965 Zb. o dodacích a reklamačných podmienkach v automobilovom opravárenstve (10 % z ceny práce za každý aj začatý týždeň omeškania po termíne dohodnutom v zákazkovom liste, najviac však 30 %).
2. Poskytovateľ sa zaväzuje zabezpečiť urýchlene, najneskôr do jednej hodiny od telefonického nahlásenia, odťah vozidla objednávateľa v rámci Bratislavy.
3. Poskytovateľ je povinný prevziať vozidlo od objednávateľa ihneď bez zbytočných prieťahov najneskôr do 15 minút od pristavenia vozidla objednávateľom.
4. Poskytovateľ nesie plnú zodpovednosť za prípadnú stratu pneumatík alebo kompletných kolies počas uskladnenia, kompenzácia bude riešená dodaním nového kusu strateného kolesa alebo pneumatiky, zodpovedá za odborné ošetrenie a uskladnenie pneumatík počas celého roka.
5. Poskytovateľ je povinný pri podpise tejto zmluvy predložiť objednávateľovi fotokópiu platnej poistnej zmluvy zodpovednosti za škodu spôsobenú inej osobe s dokladom o zaplatení poistného (k nahliadnutiu originál), s poistným krytím na jednu poistnú udalosť min. 100 000 eur (slovom: stotisíc eur)
6. Objednávateľ môže prevziať aj opravy, ktoré majú drobné vady a nedostatky a ktoré nebránia užívaniu vozidla. O prevzatí opráv s drobnými vadami a nedostatkami spíšu objednávateľ a poskytovateľ zápis. Poskytovateľ je povinný odstrániť tieto vady a nedostatky v termíne, ktorý je stanovený objednávateľom v zápise o prevzatí opravy.
7. Objednávateľ nie je povinný prevziať opravy, ak vykazujú vady a nedostatky, ktoré bránia užívaniu vozidla a ktoré nezodpovedajú dohodnutej kvalite.
8. Objednávateľ pri podpise tejto zmluvy predkladá poskytovateľovi zoznam osôb uvedený v Prílohe č.4 (*kontaktné/oprávnené osoby Objednávateľa*) oprávnených v jeho mene objednávať predmet zmluvy, preberať a podpisovať v servise servisný protokol. Kontaktné osoby objednávateľa sa môžu počas trvania zmluvy meniť.
9. Zhotoviteľ sa zaväzuje, že predmet tejto zmluvy bude realizovaný kľúčovými odborníkmi uvedenými v Prílohe č. 8 „Zoznam kľúčových odborníkov” tejto zmluvy, prostredníctvom ktorých poskytovateľ preukázal splnenie podmienok účasti vo verejnom obstarávaní, ktoré predchádzalo uzavretiu tejto zmluvy. Zmena kľúčového odborníka počas trvania tejto zmluvy je možná len na základe písomnej, odôvodnenej žiadosti poskytovateľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Poskytovateľ je oprávnený zmeniť kľúčových odborníkov len s predchádzajúcim písomným súhlasom objednávateľa, a to prostredníctvom uzavretia písomného dodatku k tejto zmluve.

**VIII.**

**Zmluvné pokuty**

1. V prípade omeškania poskytovateľa v súvislosti s lehotami plnenia zákazky uvedenými v čl. IV tejto zmluvy, je poskytovateľ povinný objednávateľovi zaplatiť zmluvnú pokutu vo výške 100 EUR za každý deň omeškania.
2. V prípade oneskorenia objednávateľa s úhradou faktúry za dodanú opravu, zaplatí objednávateľ poskytovateľovi zmluvnú pokutu vo výške 0,02 % z nezaplatenej čiastky za každý deň omeškania.

**IX.**

**Záruka**

1. Poskytovateľ poskytne záruku na ním dodané náhradné diely v dĺžke trvania 24 mesiacov a na práce a služby 6 mesiacov.
2. Objednávateľ je povinný vady reklamovať u poskytovateľa, ktorý spíše reklamačný protokol. V reklamácii musia byť vady podpísané a uvedené ako sa prejavujú. Ďalej v reklamácii objednávateľ môže uviesť svoje požiadavky, akým spôsobom požaduje vadu odstrániť alebo či požaduje finančnú náhradu.
3. Poskytovateľ je povinný najneskôr do 30 pracovných dní po doručení reklamácie písomne oznámiť objednávateľovi, či reklamáciu uznáva a akú lehotu navrhuje na jej odstránenie alebo z akých dôvodov reklamáciu neuznáva. Pokiaľ tak neurobí v stanovenej lehote, má sa za to, že reklamáciu objednávateľa uznáva.
4. Reklamáciu je možné uplatniť najneskôr posledný deň záručnej lehoty, pričom i reklamácia odoslaná objednávateľom v posledný deň záručnej lehoty sa považuje za včas uplatnenú.
5. Ak poskytovateľ nezačne s odstraňovaním reklamovanej vady do 30 dní po doručení reklamácie, je objednávateľ oprávnený poveriť odstránením vady inú špecializovanú firmu. Všetky takto vzniknuté náklady uhradí objednávateľovi poskytovateľ a naviac objednávateľ môže uplatniť požiadavku na zmluvnú pokutu vo výške 33 eur (slovom: tridsaťtri eur) za každý deň omeškania.
6. Ak sa preukáže v sporných prípadoch, že objednávateľ reklamoval vadu neoprávnene a že ním reklamovaná vada nevznikla vinou poskytovateľa, je objednávateľ povinný uhradiť poskytovateľovi všetky vzniknuté náklady v súvislosti s odstránením vady.

**Článok X**

**Kybernetická bezpečnosť**

1. Poskytovateľ sa zaväzuje:
   * 1. dodržiavať bezpečnostné opatrenia minimálne v oblasti riadenia kybernetickej a informačnej bezpečnosti a bezpečnosti prevádzky informačných systémov a sietí;
     2. všade, kde je to možné, využívať na prenos citlivých dát zabezpečený protokol;
     3. bezodkladne informovať objednávateľa v prípade výskytu kybernetického bezpečnostného incidentu alebo bezpečnostnej udalosti na strane dodávateľa a o všetkých skutočnostiach majúcich vplyv na zabezpečenie kybernetickej bezpečnosti;
     4. riešiť kybernetický bezpečnostný incident, ktorý by mohol mať vplyv na dostupnosť poskytovanej služby alebo na integritu a dôvernosť spracúvaných informácií a údajov;
     5. poskytnúť súčinnosť objednávateľovi pri riešení kybernetického bezpečnostného incidentu na strane objednávateľa súvisiaceho s predmetom tejto rámcovej dohody;
     6. poskytnúť objednávateľovi možnosť vykonať kontrolu dodržiavania bezpečnostných opatrení maximálne dvakrát ročne.
     7. zabezpečiť úroveň dostupnosti služieb pre objednávateľa Service Level Agreement (ďalej len ako „SLA“) mesačne vo výške SLA 98%, čo predstavuje max. výpadok služby 14h 29m pri výpadkoch, ktoré nie je možné predvídať a vopred ohlásiť objednávateľovi;
     8. zabezpečiť úroveň dostupnosti služieb pre objednávateľa pri výpadkoch, ktoré je možné predvídať a vopred ohlásiť objednávateľovi (t.j. potrebná pravidelná údržba zo strany dodávateľa ďalej len ako „odstávka služieb“) sa dodávateľ zaväzuje vykonať v maximálnej výške 1 – 2 krát mesačne, prednostne po 21:00 h v trvaní nie dlhšie ako 4 h, ak to situácia dovoľuje. Zároveň sa dodávateľ zaväzuje ohlásiť odstávku služieb objednávateľovi v trvaní aspoň 2 pracovné dni pred jej uskutočnením.
2. Objednávateľ sa zaväzuje:
   * 1. informovať dodávateľa o kybernetických bezpečnostných incidentoch a bezpečnostných udalostiach súvisiacich s predmetom tejto rámcovej dohody;
     2. písomne oboznámiť dodávateľa o zámere vykonať kontrolu dodržiavania bezpečnostných opatrení minimálne 7 kalendárnych dní vopred.

**Čl. XI**

**Pristúpenie k zmluve**

1. V súlade s § 15 zákona o verejnom obstarávaní, súťažnými podkladmi, ako aj v súlade s rozsudkom Súdneho dvora EÚ vo veci C-216/17, môžu k tejto zmluve pristúpiť všetky v súťažných podkladoch vymedzené organizácie. Zoznam organizácií, ktoré môžu k tejto zmluve pristúpiť tvorí prílohu č. 6 tejto zmluvy.
2. Pristúpenie podľa bodu 1. tohto článku zmluvy je možné vykonať uzavretím dohody o pristúpení k tejto zmluve (ďalej len „Dohoda“). Vzor dohody tvorí prílohou č. 7 tejto zmluvy – Vzor dohody o pristúpení.
3. V prípade pristúpenia niektorej organizácie podľa bodu 1. tohto článku dohody (ďalej len ako „pristupujúci objednávateľ“) bude miestom plnenia tiež adresa určená pristupujúcim objednávateľom v zmysle dohody o pristúpení. Pristúpenie niektorej z organizácií podľa bodu 1. tohto článku dohody nebude mať vplyv na celkovú cenu za predmet dohody.
4. Pristúpením pristupujúceho objednávateľa k tejto dohode vznikne poskytovateľovi povinnosť písomne oznámiť objednávateľovi prehľad o všetkých aktuálnych pristupujúcich objednávateľoch do 30 kalendárnych dní od účinnosti dohody o pristúpení a zároveň je poskytovateľ povinný pravidelne, vždy k poslednému dňu kalendárneho štvrťroka, písomne informovať objednávateľa o výške čerpania za predmet dohody za každého pristupujúceho objednávateľa zvlášť a zároveň za všetkých pristupujúcich objednávateľov spolu.
5. V prípade postupu podľa bodu 1. tohto článku dohody bude dohoda o pristúpení vyhotovená v 3 (troch) rovnopisoch s platnosťou originálu, z ktorých poskytovateľ dostane 1 (slovom jeden) rovnopis, objednávateľ (slovom jeden) rovnopis a pristupujúci objednávateľ (slovom jeden) rovnopis.
6. Pristúpenie k dohode nie je povinnosťou organizácie. V prípade pristúpenia niektorej organizácie k dohode sa na ňu primerane vzťahujú práva a povinnosti objednávateľa podľa tejto dohody a v súlade s dohodou o pristúpení.
7. Objednávateľ a jednotliví pristupujúci objednávatelia zodpovedajú samostatne a oddelene za povinnosti a záväzky, ktoré im vyplývajú z dohody, to znamená, že nezodpovedajú spoločne a nerozdielne.

**XII.**

**Záverečné ustanovenia**

1. V prípade, ak má byť podľa platných právnych predpisov (najmä podľa zákona o RPVS) poskytovateľ a/alebo akýkoľvek z jeho subdodávateľov podľa tejto zmluvy partnerom verejného sektora, poskytovateľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto zmluvy zapísaní v registri partnerov verejného sektora. Za dodržiavanie tohto bodu zmluvy subdodávateľmi zodpovedá v plnom rozsahu poskytovateľ. Porušenie povinnosti poskytovateľa podľa tohto bodu sa považuje za podstatné porušenie tejto zmluvy. V prípade porušenia povinností podľa tohto bodu zo strany poskytovateľa a/alebo akéhokoľvek jeho subdodávateľa má objednávateľ právo od tejto zmluvy odstúpiť.
2. Objednávateľ má tiež právo odstúpiť od tejto zmluvy uzatvorenej s poskytovateľom, ak tento je partnerom verejného sektora, a ak počas trvania zmluvy nadobudne právoplatnosť rozhodnutie o výmaze poskytovateľa ako partnera verejného sektora z registra podľa zákona o RPVS.
3. Poskytovateľ je kedykoľvek na žiadosť objednávateľa povinný do 3 pracovných dní predložiť všetky zmluvy so subdodávateľmi poskytovateľa, a to v každom okamihu realizácie predmetu plnenia tejto zmluvy.
4. Objednávateľ má právo prestať plniť svoje zmluvné povinnosti podľa tejto zmluvy bez toho, aby sa dostal do omeškania v zákone o RPVS stanovených prípadoch
5. Zmluva nadobúda platnosť dňom jej podpísania obidvomi stranami a účinnosť dňom nasledujúcim po dni jej zverejnenia na webovej stránke objednávateľa.
6. Zmluvu možno ukončiť písomnou dohodou oboch zmluvných strán, alebo jednostranným odstúpením od zmluvy zo strany objednávateľa, ak poskytovateľ neplní podmienky tejto zmluvy uvedené v čl. VII. v bodoch 1 až 4, 6, 8 až 12, 15 a v čl. IV. v bodoch 8 až 11, čo je považované za podstatné porušenie tejto zmluvy.Objednávateľ je oprávnený odstúpiť od zmluvy aj v prípade, ak nastane niektorá z okolností uvedených v ustanovení § 19 zákona o verejnom obstarávaní.
7. Pokiaľv tejto zmluve nebolo dohodnuté inak, riadia sa právne vzťahy medzi zmluvnými stranami ustanoveniami Obchodného zákonníka a zákona o verejnom obstarávaní.
8. Neoddeliteľnou súčasťou zmluvy je:

- Príloha č. 1 Opis predmetu zákazky /Zoznam vozidiel

- Príloha č. 2 Cenová ponuka

- Príloha č. 3 Údaje o všetkých známych subdodávateľoch na predmet zmluvy

- Príloha č. 4 Kontaktné/oprávnené osoby Objednávateľa

- Príloha č. 5 Kontaktné/oprávnené osoby Poskytovateľa

- Príloha č. 6 Zoznam organizácií

- Príloha č. 7 Vzor dohody o pristúpení

- Príloha č. 8 Zoznam kľúčových odborníkov

1. Zmluvné strany týmto vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej obsahu, čo potvrdzujú vlastnoručnými podpismi.
2. Zmluva je vyhotovená v šiestich rovnopisoch, pre objednávateľa štyri vyhotovenia a pre poskytovateľa dve vyhotovenia.

V Bratislave dňa V ........ dňa

Za objednávateľa Za poskytovateľa

Ing. Tatiana Kratochvílová

1. námestníčka primátora

# Príloha č. 7- Vzor Dohody o pristúpení k zmluve

**Dohoda o pristúpení k Rámcovej zmluve č. MAGTS.......**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Dohoda**“)

medzi

# 

# Pristupujúci objednávateľ:

# Názov:

Sídlo:

IČO:

DIČ:

IČ DPH:

Bankové spojenie:

Číslo účtu IBAN:

Zastúpený:

(ďalej len ako **„Pristupujúci objednávateľ**“)

a

**Poskytovateľ:**

Názov:

Sídlo:

IČO:

DIČ:

IČ DPH:

Bankové spojenie:

Číslo účtu IBAN:

Zastúpený:

(ďalej len “**Poskytovateľ**”)

(Pristupujúci objednávateľ a poskytovateľ spolu ďalej len ako „**Účastníci Dohody**“)

# Článok I

# Ustanovenia o pristúpení

1. Pristupujúci objednávateľ vyhlasuje, že sa oboznámil v celom rozsahu s obsahom Rámcovej zmluvy č. MAGTS..... (ďalej len „**zmluva**“), uzatvorenej dňa \_\_. \_\_. \_\_\_\_ medzi objednávateľom, t. j. Hlavné mesto Slovenskej republiky Bratislava, so sídlom Primaciálne nám. 1, 814 99 Bratislava 1, IČO: 00 603 481 (ďalej len „**Objednávateľ**“) a Poskytovateľom.
2. Podpísaním tejto Dohody Pristupujúci objednávateľ pristupuje k dohode uzavretej medzi Objednávateľom a  Poskytovateľom.
3. Pristupujúci objednávateľ uzavretím tejto Dohody nadobúda tie práva a povinnosti, ktoré, v zmysle zmluvy prislúchajú Objednávateľovi okrem:
   1. ukončiť dohodu spôsobom podľa čl. VII dohody,
   2. meniť alebo dopĺňať dohodu,
   3. vykonávať objednávky podľa dohody v mene a na účet Kupujúceho.

# Článok II.

# Osobitné ustanovenia

1. Miestom dodania tovaru je: ......................
2. Kontaktná osoba za Pristupujúceho objednávateľa je: meno, priezvisko, telefón, email.
3. Kontaktná osoba za Poskytovateľa je: meno, priezviskom telefón, email.
4. Táto Dohoda sa uzatvára na dobu určitú, a to po dobu trvania zmluvy, t. j. do skončenia účinnosti zmluvy.
5. Účinnosť tejto Dohody môže pred uplynutím doby uvedenej v bode 4. tomto článku Dohody zaniknúť aj niektorým z nasledovných spôsobov:
   1. písomnou dohodou Účastníkov Dohody, alebo
   2. písomnou výpoveďou ktoréhokoľvek z Účastníkov Dohody za podmienok upravených v dohode, alebo
   3. odstúpením od Dohody za podmienok upravených v zmluve.

# Článok III.

# Záverečné ustanovenia

1. Táto Dohoda podlieha povinnému zverejneniu v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Pristupujúci objednávateľ zverejní dohodu o pristúpení v Centrálnom registri zmlúv.
2. Táto Dohoda nadobúda platnosť dňom jej podpisu zástupcami účastníkov dohody a účinnosť dňom nasledujúcim po dni jej zverejnenia v Centrálnom registri zmlúv podľa bodu 1. tohto článku dohody o pristúpení.
3. Táto Dohoda je vyhotovená v 3 (troch) vyhotoveniach s platnosťou originálu, z ktorých Poskytovateľ obdrží 1 (jedno) vyhotovenia a Pristupujúci objednávateľ obdrží 2 (dve) vyhotovenia, pričom Pristupujúci objednávateľ doručí 1  (jedno) vyhotovenie Poskytovateľovi bezodkladne, najneskôr do 5 (piatich) pracovných dní, po uzatvorení tejto Dohody.
4. Túto Dohodu je možné meniť, upravovať alebo dopĺňať iba očíslovanými písomnými dodatkami, ktoré sa po podpísaní osobami oprávnenými konať za a v mene Účastníkov Dohody stávajú neoddeliteľnou súčasťou tejto Dohody.
5. Prílohy tejto Dohody sú:

Príloha č. 1: Kópia Rámcovej zmluvy

Príloha č.2: Zoznam motorových vozidiel pristupujúceho objednávateľa

1. Pokiaľ v Dohode nie je ustanovené inak, práva a povinnosti účastníkov tejto Dohody sa riadia ustanoveniami dohody uzatvorenej medzi Predávajúcim a Kupujúcim a ostatnými všeobecne záväznými právnymi predpismi platnými v Slovenskej republike.
2. Účastníci Dohody vyhlasujú, že si text tejto Dohody riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné určité, slobodné a  zrozumiteľné, že táto Dohoda nebola uzatvorená pod nátlakom, v tiesni, ani za nápadne nevýhodných podmienok, a že podpisujúce osoby sú oprávnené k podpisu tejto Dohody a na znak súhlasu ju podpísali.

Podpisová strana:

Za Pristupujúceho objednávateľa Za Poskytovateľa

V Bratislave, dňa ................. V Bratislave

................................................. .................................................